A Batalla de Marengo estió una batalla d'a campanya d'Italia mientres as Guerras revolucionarias francesas (Segunda Coalición), o 14 de chunio de 1800 (25 de prairal de l'anyo VIII en o calandario revolucionario francés), en a localidat de Spinetta Marengo (hue Aleixandría (Piemont, Italia). En a batalla luitoron d'una man l'Exercito francés, mandato por Napolión Bonaparte (encara que recibió o refuerzo d'as tropas de Desaix quan a batalla ya remataba), y d'atra man l'Exercito austriaco (Archiducato d'Austria), mandato por Michael von Melas, y remató con una decisiva victoria francesa, con a quala remató no nomás a guerra con l'Archiducato d'Austria, sino tamién a propia Segunda Coalición contra la quala luitaba en ixas envueltas a Primera Republica Francesa.